**Elaninae** (elanineglenter) er en underfamilie med basale små glenter i haukefamilien (Accipitridae). Gruppen består av seks arter med tilsammen tolv taxa fordelt i tre slekter. Elanineglentene er basale i haukefamilien, men forholdet innbyrdes er fortsatt uavklart.

Taksonomi
---------

Svartvingeglente (*E. caeruleus*) er eneste art som opptrer i Europa
 Perleglente (*Gampsonyx swainsonii*) er endemisk for Sør-Amerika og minst av alle elanineglentene. Den måler kun 20–28 cm.
En fylogenetisk studie av denne familien oppdaget for noen år siden (2007), at *Gampsonyx* var søstergruppen til *Elanus* og basal i forhold til alle andre taxa i haukefamilien. *Chelictinia* blir også vanligvis regnet som svært nær *Elanus*, og av og til også inkludert i denne slekten.

Tidligere trodde man, at disse fuglene var falconider som var nært beslektet med *Polihierax* og *Spiziapteryx*, men osteologiske beviser, vokalisering og mytemønster, i tillegg til DNA, plasserer *Gampsonyx* og *Elanus* nær hverandre i haukefamilien.

Biologi
-------

Elanineglenter er én av flere grupperinger med glenter i haukefamilien. Dette er små (typisk 20–43 cm lange), lettbygde rovfugler som ligner falker (Falconidae). De har et relativt stort hode og ei fjærdrakt som i hovedsak domineres av hvitt med lysgrå eller mørkgrå/sort overside. Fuglene kan også ha innslag rødbrunt, grått og sort andre steder, spesielt ved øynene og på vingene, men også sort isse. Nebbet er kort og falkelignende og de undere ekstremitetene er forholdsvis korte og har gul skjellhud.

Inndeling og utbredelse
-----------------------

Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner *et al.* (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle.

**Treliste**
* Accipitridae, haukefamilien
	+ Elaninae, (elanineglenter)
		- *Gampsonyx*
			* *G. swainsonii*, perleglente (Sør-Amerika)
		- *Chelictinia*
			* *C. riocourii*, sakseglente (Afrika)
		- *Elanus*, (elanusglenter)
			* *E. caeruleus*, svartvingeglente (Afrika og Eurasia)
			* *E. axillaris*, australglente (Australia)
			* *E. leucurus*, hvithaleglente (Amerika)
			* *E. scriptus*, skriftglente (Australia)

Referanser
----------

1. 1 2  Griffiths, C.S. Barrowclough, G.F. Groth, J.G. & Mertz, L.A. (2007) Phylogeny, diversity, and classification of the Accipitridae based on DNA sequences of the RAG-1 exon. J. *Avian Biol.* **38**(5): 587–602.
2. 1 2  Thiollay, J.M. (2018). Hawks, Eagles (Accipitridae). In: del Hoyo, J. Elliott, A. Sargatal, J. Christie, D.A. & de Juana, E. (eds.). *Handbook of the Birds of the World Alive*. Lynx Edicions, Barcelona. (retrieved from  on 29 June 2018).
3. ↑  Boyd III, John H. (14. januar 2017). «Taxonomy in Flux: Version 3.02». Besøkt 8. juni 2017.
4. ↑  Lerner, Heather *et al.* (2017) Phylogeny and new taxonomy of the Booted Eagles (Accipitriformes: Aquilinae). Zootaxa, [S.l.], v. **4216**, n. 4, p. 301–320, jan. 2017. ISSN 1175-5334. doi:. Date accessed: 06 june 2017.
5. ↑  Syvertsen, P. O. Ree, V. Hansen, O. B. Syvertsen, Ø. Bergan, M. Kvam, H. Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. *Norsk Ornitologisk Forening*. www.birdlife.no (publisert 22.5.2008). Besøkt 2016-08-07

Eksterne lenker
---------------

* *Elaninae* – detaljert informasjon på Wikispecies Rediger på Wikidata